The Stable Porterville | LekkeSlaap
Vanaf R1 850 per nag (vir 7 persone)
The Stable is 'n selfsorgtuinkothuis in Porterville. Die pragtige ou gebou was in die vroeë 1900's as 'n stal vir beeste en perde gebruik en is sedertdien gerestoureer om gemak en ruimte op dié plattelandse ligging, naby die Porterville-landerye en aan die voet van die Olifantsrivierberge, te bied.
Dié ruim tweeslaapkamerkothuis bied slaapplek vir maksimum 7 gaste en het 1 badkamer. Die eerste slaapkamer het 'n koningingrootte-bed en die tweede slaapkamer het 'n koningingrootte-bed en stapelbeddens. Daar is nog 'n enkelbed in die sitarea. Die badkamer het 'n stort, wasbak en 'n toilet ingerig, en word deur die 2 slaapkamers gedeel.
Die kothuis het ook 'n oopplan-kombuis, sitkamer en eetarea. Die kombuis is goed toegerus met 'n stoof, yskas-vrieskas en 'n mikrogolfoond. Die eetarea het sitplek vir 6 gaste en die sitkamer het 'n L-vormige bank en 2 stoele. Die leefarea lei na pragtige wingerdstokke en 'n privaat tuin. Die tuin het 'n breë groen grasperk, 'n geplaveide area met buitesitplek, bome, blomme, asook 'n buitestort en braaigeriewe.
Die kothuis is aan die bokant van Porterville geleë en net 'n paar tree vanaf die landerye en uitsigte oor die pragtige Olifantsrivierberge. Gaste kan hier ontspan, en vir vermaak kan gaste die dorpie se atmosfeer en gebeurtenisse wat net 'n paar minute se ry is, geniet. Jou gasheer en gasvrou is trotse inwoners van Porterville en sal graag vir jou inligting oor die omgewing gee om jou vakansie die moeite werd te maak.
Wanneer jy arriveer sal jy deur die sekuriteitspan, Buddy, Belle en JB verwelkom word - die worshondjies op die perseel.
’n Bespreking by The Stable Porterville sluit in:
Frankstraat 17, Porterville, 6810, Wes-Kaap
Gaste dink The Stable Porterville het ’n uitstekende ligging